James Hetfield

James Alan Hetfield (født 3. august 1963 i Downey, California) er en amerikansk musiker. James er mest kjent som gitarist og vokalist i thrash metal-bandet Metallica. Han dannet Metallica sammen med den danske trommeslageren Lars Ulrich i 1981. Siden oppstarten har bandet solgt mer enn 102 millioner album, noe som gjør Metallica til et av tidenes mestselgende band. Bandet har vunnet ni Grammy Awards og er inkludert i Rock and Roll Hall of Fame. 


== Oppvekst ==
James Hetfield er født 3. august 1963. Han har to halvbrødre fra sin mors første ekteskap, og en yngre søster. Han gikk på Downey High School og fikk artium fra Orange County's Brea Olinda High School i 1981.
Faren Virgil var lastebilsjåfør, og moren Cynthia var operettesanger. Begge foreldrene tilhørte sekten Christian Science, og var derfor overbevist om at det var galt å ta medisiner eller motta annen form for legebehandling. Da Cynthia Hetfield fikk kreft tok hun derfor ikke imot noen form for behandling. Disse erfaringene brukte James Hetfield siden til å skrive tekster som blant annet The God That Failed, Until It Sleeps, Dyers Eve og Mama Said. 
Virgil og Cynthia Hetfield skilte seg i 1976, og Cynthia Hetfield døde av kreft i 1979. 16 år gammel flyttet James inn til sin eldre halvbror David. Virgil Hetfield døde i 1996 da Metallica var på turné i forbindelse med utgivelsen av albumet Load.


== Musikalsk inspirasjon ==
Hetfield var ni år gammel da han for første gang fikk pianotimer, men ettersom tiden gikk begynte han å spille på halvbroren Davids trommesett. David hadde også gitarer, og James begynte med tiden å få fascinasjonen for dette instrumentet. Etter som gitarevnene ble bedre, dannet han og noen kamerater bandene Leather Charm og Obsession.
Hetfield har i alle år vært en stor tilhenger av bandet Aerosmith, og har ved flere anledninger nevnt dem som en meget stor inspirasjon i ungdommen. Andre inspirasjonskilder er band som: Queen, Led Zeppelin, Black Sabbath, Misfits, AC/DC, Rush, Alice Cooper, Kiss, Ramones, Motörhead, Sex Pistols, Venom, Iron Maiden, Judas Priest, ZZ Top, Thin Lizzy, Lynyrd Skynyrd,Ted Nugent, Rainbow og Deep Purple.


== Metallica ==
Etter å ha saumfart utallige musikkmagasiner, var det alltid ett navn som var gjennomgående i annonsene for personer som ønsket å starte band - Lars Ulrich. Etter hvert fikk de til et møte, hvorpå deres store fascinasjon for NWOBHM dannet grunnlaget for deres vennskap. Sammen startet de bandet Metallica, der James spilte rytmegitar og Ulrich spilte trommer. I bandets spede begynnelse, var det mange ulike bandsammensetninger, men ideen var hele tiden å danne noe tilsvarende det engelske bandet Diamond Head (som forøvrig var en av de ledende bandene innen NWOBHM). James Hetfield var usikker på sine egenskaper som vokalist, og bandet ble enige om å spørre John Bush fra det San Francisco-baserte bandet Armored Saint (som senere ble med i bandet Anthrax) om å synge. Bush takke høflig nei med den begrunnelse at han ville spille i band med sine beste barndomskamerater. Til slutt ble bandet bestående av James Hetfield (gitar og vokal), Lars Ulrich (trommer), Dave Mustaine (gitar) og Ron McGovney (bass). McGovney ble tidlig i løpet av 1982 byttet ut med den nå legendariske bassisten Cliff Burton.
Fra 1982 til 1983 ble Mustaines bruk av alkohol såpass utagerende at Hetfield ikke lenger kunne samarbeide med ham. Det hele resulterte i at Mustaine ble sendt på en 4-dagers busstur fra New York tilbake til San Francisco. Mustaine dannet siden bandet Megadeth. Metallica hyret inn gitarist Kirk Hammett i april 1983, og besetningen var endelig komplett og konsistent for mange år framover. Senere har det vært en kjent sak i bransjen at Mustaine og Metallica ikke har vært perlevenner. I den senere tid har derimot de gamle kamphanene blitt nære venner igjen.
Fram til midten av 90-tallet stod Hetfield for alle harmoni og rytmegitarinnspillinger på plate. Under innspillingen av albumet Load i 1996 har Kirk Hammett spilt sine egne spor. Selv om Hammett er bandets sologitarist, har Hetfield ved flere anledninger spilt soloer blant annet i sanger som «Nothing Else Matters», «My Friend of Misery», solo nr. to i «The Outlaw Torn», «To Live Is to Die», «Master of Puppets» og «Orion». Han skriver også i all hovedsak gitarharmoniene, tekstene, vokalmelodiene samt arrangering av låtene sammen med Ulrich.

Opp gjennom årene har James Hetfield vært involvert i en rekke sceneulykker. Den mest bemerkelsesverdige er kanskje pyroteknikkskandalen fra Olympiastadion i Montréal i 1992. Under sangen «Fade to Black» ble Hetfield alvorlig brent av en pyroflamme som var flyttet uten at noen hadde fått beskjed om det. Gitaren tok mye av støyten, men hans venstre side fikk 2.- og 3. grads forbrenning, hvor alt hår brant. Konserten måtte følgelig avlyses, men i kjent Metallicastil var de tidlig på veien igjen. Kun 17 dager etter eksplosjonen var Hetfield tilbake i bandet. I mellomtiden hadde Kirk Hammetts gitartekniker John Marshall steppet inn som gitarist mens Hetfield kun tok seg av vokaloppgavene.Hetfield brakk også armen ved flere anledninger som følge av skateboardulykker, noe som flere ganger gjorde at han ikke kunne spille konserter. Bandets managament ble etterhvert bekymret for hvor ofte Hetfield skadet seg, og la derfor inn en klausul i kontrakten hans om et forbud mot skateboarding så lenge Metallica var på turne. Under innspillingen av Metallica (The Black Album], mistet Hetfield stemmen som følge av overbelastning.
Under produksjonen av St. Anger-albumet la Hetfield seg inn på en avrusingsklinikk etter mange år med alkoholmisbruk. Et opphold som skulle vare noen måneder, ble til over to år. Hele den tunge perioden er godt dokumentert i filmen Some Kind of Monster.
James Hetfield og Metallica er nettopp ferdige med en turne som feiret 20-årsjubileet til deres mest solgte album, Metallica, også kalt The Black Album.


== Gitarer ==
ESP Truckster grey
ESP Truckster black
ESP Iron Cross
ESP Explorer black w/ white PG vintage Nash
ESP Explorer silver diamond plate
ESP Explorer black diamond plate
ESP Flying V white
ESP Explorer Tattoo white
ESP Explorer black diamond plate w/ antlers inlay
ESP LTD Grynch green flame
ESP Snakebyte white
ESP Snakebyte Black
Trussart LP Rusty Holey
Trussart metal Explorer
Trussart Steel DeVille metal
Ken Lawrence Explorer flame sun inlay
Ken Lawrence Explorer aztec tribal inlay
Gibson Explorer silverburst w/white pick guard
Gibson Flying V sunburst
Gibson Les Paul flat purpleGibson Explorer Rusty black w/ tarnish metal PG
Gibson Flying V silverburst
Gibson Flying V white chrome pickups
Gibson Les Paul Cliff Burton RIP
Line 6 Variax acoustic 700
Dave of England custom aluminum engraved JH tattoo
Fender Telecaster B-Bender Butterscotch


== Forsterkere ==
Mesa Boogie Tri-Axis Preamps
Mesa Boogie Simul-Class 2:90 pwr amps
Mesa 2x5 band eq custom
Mesa Boogie Triple Rectifier amp heads
Mesa Boogie 4x12 speaker cabinets
Diezel VH4 amps
Line 6 fx
Shure UR4D wireless gear
TC Electronics G-Major fx
Roland JC 120 combo amps
Blackstar amps
Furman AR Pro power conditioner
Voodoo Lab Ground Control switcher
Celestion vintage 30 speakers
Isolation chamber road cases for guitar sounds


== Annet ==
Ernie Ball RPS 11-48 strings
EMG 81 & 60 guitar pickups
Dunlop Black Fang 1.14 guitar picks
Dunlop straps
Shure Super 55 stage microphones


== Referanser ==


== Eksterne lenker ==
(en) Offisielt nettsted 
(en) James Hetfield – kategori av bilder, video eller lyd på Commons 
(en) James Hetfield – galleri av bilder, video eller lyd på Commons 
(en) James Hetfield på Internet Movie Database 
(en) James Hetfield hos Rotten Tomatoes 
(en) James Hetfield hos The Movie Database 
(en) James Hetfield på Discogs 
(en) James Hetfield på MusicBrainz 
(en) James Hetfield på Encyclopaedia Metallum 
(en) James Hetfield på Songkick 
(en) James Hetfield på AllMusic